נור כיוף

נור כיוף (נולדה ב-24 באוגוסט 2001) היא כדורסלנית דרוזית-ישראלית המשחקת בקבוצת הפועל ירושלים מליגת העל בכדורסל נשים. כיוף היא הדרוזית הראשונה ששיחקה אי פעם בנבחרת ישראל בכדורסל לנשים.

ביוגרפיה 
נור נולדה וגדלה במשפחה דרוזית מעוספיה, בעלת גישה אוהדת לספורט שתמכה ותומכת בה לכל אורך הדרך. אביה סמיח הוא מזה שנים רבות מנהל מועדון הספורט והכדורסל של עוספיה. כבר בגיל 9 היא שיחקה בליגת הילדות, ובגיל 12 עברה למועדון עמק יזרעאל ושיחקה במשך כשנתיים בקבוצות הילדות והנערות. לאחר שנתיים נוספות, בשנת 2016 עברה לקבוצת מכבי חיפה, שם שיחקה בשנה הראשונה בקבוצות נערות ב' ו-א' ובשנה השנייה, בגיל 16, שיחקה בקבוצת הנשים בליגה הלאומית. 

בעונת 2019-20 היא עלתה עם הקבוצה לליגת העל, אך מיד לאחר העלייה חתמה על חוזה עם קבוצת א.ס. רמת השרון. כיוף היא שחקנית הכדורסל הדרוזית הראשונה שמשחקת בליגת העל. 

בעונת 23–2022 חתמה אצל האלופה אליצור רמלה וזכתה עמה באליפות המדינה, היא העמידה ממוצעים של 4.6 נקודות ו־1.6 אסיסטים למשחק.

נבחרת ישראל
ב-9 פברואר 2023, עלתה כיוף לראשונה על הפרקט במדי נבחרת ישראל במשחק הניצחון על נבחרת שוודיה, במסגרת מוקדמות אליפות אירופה, וקלעה את נקודותיה הראשונות בנבחרת ישראל.

נבחרת ישראל 3x3
במאי 2023 החלה לשחק בנבחרת ישראל בכדורסל נשים 3x3.

קישורים חיצוניים

הערות שוליים 

כדורסלניות רמת השרון
כדורסלניות אליצור חולון
כדורסלניות אליצור רמלה
כדורסלניות נבחרת ישראל
כדורסלניות ישראליות
דרוזיות ישראליות
ישראליות שנולדו ב-2002